Λουίζ Μπρίλι

Η Λουίζ Μπρίλι, αναφέρεται επίσης και ως Λου Μπρίλι, είναι Αγγλίδα ηθοποιός, συγγραφέας και δημοσιογράφος. Γεννήθηκε στο Νορθάμπτονσαϊρ της Αγγλίας.

Είναι περισσότερο γνωστή για τους ρόλους της σε τηλεοπτικές σειρές όπως Sherlock ως Μόλι Χούπερ,, Back ως Κας, Clique ως Σκωτσέζα καθηγήτρια Τζουντ ΜακΝτέρμιντ, A Discovery of Witches ως Γκίλιαν Τσάμπερλαϊν και Death in Paradise ως Ντόνα Χάρμαν.

Εκπαίδευση
Παρακολούθησε ιστορία στο Κολέγιο Γκίρτον του Πανεπιστημίου του Κέιμπριτζ και πέρασε ένα χρόνο στο Ινστιτούτο θεάτρου και κινηματογράφου Λι Στράσμπεργκ της Νέας Υόρκης.

Συγγραφή
Η Μπρίλι έγραφε για τον κινηματογράφο, την τέχνη και τη μουσική από τα εφηβικά της χρόνια, συνεισφέροντας κριτικές και ένθετα σε περιοδικά όπως τα Premiere UK, Empire, SKY, The Face, Neon, Another και Total Film, ενώ από το 2008 μέχρι το 2009 ήταν αναπληρωτής συντάκτρια του περιοδικού Wonderland. Επιμελήθηκε επίσης το βιβλίο Anarchy and Alchemy: The Films of Alejandro Jodorowsky του Μπεν Κομπ, το οποίο κυκλοφόρησε από τις εκδόσεις Creation Books το 2007.

Το 2013, το πρώτο της θεατρικό έργο με τίτλο Pope Joan ανέβηκε στο θέατρο National Youth. Το 2018, ο μονόλογός της Go Back to Where You Came From παρουσιάστηκε ως μέρος του πρότζεκτ Come To Where I'm From του θεάτρου Paines Plough. 

Παραγωγή
Το 2012, η Μπρίλι ήταν η παραγωγός και συν-σεναριογράφος της παιδικής κωμικής-δραματικής μίνι σειράς τεσσάρων επεισοδίων για το BBC 2 The Charles Dickens Show, ενώ επίσης συμπρωταγωνίστησε σε αυτήν δίπλα στους Τζεφ Ρόουλ, Ρούπερτ Γκρέιβς, Νιλ Ντάτζον, Χάνισαγκλ Γουίκς, Σαμ Κέλι, Τζόφρι Στρίτφιλντ, Φιόνα Μπάτον και Μαράια Γκέιλ.

Υποκριτική
Κινηματογράφος και τηλεόραση
Η Μπρίλι έκανε το τηλεοπτικό της ντεμπούτο στη δραματική σειρά του BBC, Casualty, στην οποία ενσάρκωσε για δύο κύκλους (2002-2004) τη νοσοκόμα Ροξάν Μπερντ, πριν υποδυθεί την Τζούντι Σμόλγουιντ στη σειρά Bleak House (2005). Μετά τη σειρά Bleak House, έκανε μια στροφή προς την κωμωδία, όπου υποδύθηκε στο πλευρό του Άλιστερ ΜακΓκόουαν την Ανόρακ, στην κωμική-δραματική σειρά Mayo, για την οποία ο Ρέι Ρίτσμοντ από το περιοδικό The Hollywood Reporter έγραψε πως: «Σου αφήνει το ίδιο αίσθημα που σου άφηνε η σειρά Αυτός, αυτή και τα μυστήρια».

Η Μπρίλι υποδύθηκε επίσης την παθολογοανατόμο Μόλι Χούπερ και στους τέσσερις κύκλους της τηλεοπτικής δραματικής σειράς Sherlock των Στίβεν Μοφατ και Μαρκ Γκέιτις. Ακολούθησαν εμφανίσεις σε άλλες τηλεοπτικές σειρές όπως στο αστυνομικό-νομικό δράμα Νόμος και Τάξη: Ηνωμένο Βασίλειο ως Τζοάν Βίκερι, στο δράμα εποχής Ripper Street ως Δρ. Αμίλια Φράιν και στον πρώτο κύκλο του θρίλερ-δράματος Clique ως Τζουντ ΜακΝτέρμιντ.

Το 2019, η Μπρίλι είχε πρωταγωνιστικό ρόλο στη δραματική σειρά του ITV, The Widow.

Θέατρο
Η Μπρίλι έκανε το θεατρικό της ντεμπούτο στο Royal Court του Λονδίνου το 2001, σε ηλικία 14 ετών, ως Σόφι στην παραγωγή του Μαξ Στάτφορντ-Κλαρκ για το θεατρικό έργο της Τζούντι Άπτον, Sliding With Suzanne. Ο Τσαρλς Σπένσερ από την εφημερίδα The Telegraph αποκάλεσε την ερμηνεία της «μία άψογη, οδυνηρή μελέτη της εφηβικής περιέργειας και της σεξουαλικής σύγχυσης».

Το 2004, η ερμηνεία της στον ρόλο του παιδιού θαύματος Τομασίνα στην παράσταση Arcadia του ομώνυμου θεατρικού έργου του Τομ Στόπαρντ σε παραγωγή της εταιρίας Bristol Old Vic, περιγράφηκε ως «εξαιρετική» από την The Mail on Sunday, ενώ ο Ντομινίκ Κάβεντις από την εφημερίδα The Telegraph, ανέφερε πως «η βραδιά ανήκει στην Τομασίνα της Λου Μπρίλι».

Η Μπρίλι δούλεψε δύο φορές με τον Σερ Πίτερ Χολ. Η πρώτη ήταν το 2007 στο θεατρικό έργο του Σάιμον Γκρέι, Little Nell, όπου υποδύθηκε τον ομότιτλο ρόλο δίπλα στους Μάικλ Πένινγκτον και Τιμ Πίγκοτ-Σμιθ. Οι κριτικοί περιέγραψαν την ερμηνεία της Μπρίλι ως «εξαιρετική» (εφημερίδα Daily Mail), «εντυπωσιακή» (εφημερίδα The Stage), «συναρπαστική» (εφημερίδα The Independent) και «καταπληκτική» (θεατρική διαδικτυακή ιστοσελίδα British Theatre Guide). Η δεύτερη ήταν την επόμενη χρονιά, όπου ο Χολ την προσέλαβε για τον ρόλο της Σόνια στην κριτικά αναγνωρισμένη παράστασή του για το έργο Θείος Βάνιας, παραγωγή του Rose Theatre του Λονδίνου. Ο Τσαρλς Σπένσερ από την εφημερίδα The Telegraph αναφέρθηκε στην Μπρίλι ως «ένα πρόσωπο που πρέπει να παρακολουθούμε», ενώ ο Πολ Τέιλορ από την εφημερίδα The Independent τη συνέκρινε με την Τζόαν Φοντέιν από την ταινία του 1940, Ρεβέκκα. Ο Λόιντ Έβανς από τo περιοδικό The Spectator έγραψε: «...η Μπρίλι είναι η μόνη που αποκαλύπτει την αξιολύπητη ποίηση κάτω από τις άσχημες επιπολαιότητες. Το μεγάλο της μειονέκτημα είναι πως είναι πολύ γοητευτική για τον ρόλο της 'απλής' Σόνια, αλλά καταφέρνει να το κρύψει υποδηλώνοντας την έλλειψη σεξουαλικής γοητείας με αμήχανα γελάκια, αδέξιες κινήσεις και μια ασταθή ακτινοβολούσα αφέλεια. Όλα αυτά γινόμενα εξαιρετικά...».

Το 2011, η Μπρίλι έπαιξε την κόρη των Τζούλιαν Μπάρατ και Ντουν Μακίχαν στην παράσταση του Ρίτσαρντ Τζόουνς, Government Inspector. Αργότερα, είχε τρεις πρωταγωνιστικούς ρόλους - Κασσάνδρα, Ανδρομάχη και Ελένη της Τροίας - στη sold-out παραγωγή της Κάρολαϊν Μπερντ, Τρωάδες, στο Gate Theatre του Λονδίνου, με τον Μάικλ Μπίλινγκτον από την εφημερίδα The Guardian να γράφει πως «κατάφερε να τα βγάλει πέρα σε έναν αξιοσημείωτο τριπλό ρόλο». Η Μπρίλι μίλησε για τον τριπλό της ρόλο στην εφημερίδα Evening Standard κι έγραψε ένα ένθετο στους Times για την εμπειρία της να βγει γυμνή στη σκηνή.

Τον Φεβρουάριο του 2014, πρωταγωνίστησε ως Τζούλια στο θεατρικό έργο του Όγκουστ Στρίντμπεργκ, Δεσποινίς Τζούλια, στο Citizens Theatre της Γλασκόβης, ενώ την επόμενη χρονιά είχε τον ρόλο της Μαριάν στη θεατρική παράσταση Constellations, σε σκηνοθεσία Μάικλ Λόνγκχαρστ, όπου και κέρδισε το βραβείο Manchester Theatre στην κατηγορία του Α' Γυναικείου Ρόλου.

Ως αφηγήτρια
Η Μπρίλι είναι η αφηγήτρια της ακουστικής έκδοσης του βιβλίου How to Build a Girl της Κέιτλιν Μάραν,καθώς και της συνέχειας αυτού, How to Be Famous. Είναι επίσης αφηγήτρια του Νούμερου Ένα ευπώλητου βιβλίου Labyrinth της Κέιτ Μος, το οποίο κέρδισε το βραβείο Audie στην κατηγορία «Καλύτερο Ακουστικό Βιβλίο της Χρονιάς».

Φιλμογραφία
 Έτος Τίτλος Ρόλος Σημειώσεις 2002–2004 Casualty Ροξάν Μπερντ Τηλεοπτική σειρά (95 επεισόδια) 2005 Bleak House Τζούντι Σμόλγουιντ Τηλεοπτική σειρά (8 επεισόδια) 2006 Mayo Χάριετ «Ανόρακ» Τέιτ Τηλεοπτική σειρά (8 επεισόδια); αναγράφεται ως Λου Μπρίλι 2007 Green Άμπι Τηλεταινία; αναγράφεται ως Λου Μπρίλι 2008 Hotel Babylon Κλόι Τηλεοπτική σειρά (Επεισόδιο: «Episode #3.7») 2010– Sherlock Μόλι Χούπερ Τηλεοπτική σειρά (12 επεισόδια) 2011 Νόμος και Τάξη: Ηνωμένο Βασίλειο Τζόαν Βίκερι  Τηλεοπτική σειρά (Επεισόδιο: «Tick Tock») 2012 The Charles Dickens Show Νέλι Τρεντ/Σκρουτζ/Τάινι Τιμ Τηλεοπτική σειρά 2013 Father Brown Έλενορ Νάιτ Τηλεοπτική σειρά (Επεισόδιο: «The Mayor and the Magician») 2014 Delicious Στέλλα Ταινία 2014 Ripper Street Δρ. Αμίλια Φράιν Τηλεοπτική σειρά (7 επεισόδια) 2015 Containment Σάλι Ταινία 2015 Inspector George Gently Τζο Πάρκερ Τηλεοπτική σειρά (Επεισόδιο: «Gently Among Friends») 2017 Clique Τζουντ ΜακΝτέρμιντ Τηλεοπτική σειρά (6 επεισόδια) 2017 Back Κας Τηλεοπτική σειρά2018 A Discovery of Witches Γκίλιαν Τσάμπερλαϊν Τηλεοπτική σειρά 2019 The Widow Μπεατρίξ Τηλεοπτική σειρά 2019 Gomorrah Λίνα Τηλεοπτική σειρά

Θεατρικές παραστάσεις
 Έτος Παράσταση Ρόλος 2001 Sliding with Suzanne Σόφι 2005 Arcadia Τομασίνα 2006 After the End Λουίζ 2007 Little Nell Νελ 2008 Θείος Βάνιας Σόνια 2008 Pornography Ηθοποιός 7 2009 The Stone Χάνα 2009 The Ones That Flutter Τζούλι Ρέι 2010 Country Music Λίνσεϊ 2011 Government Inspector Κόρη του Δημάρχου 2012 Τρωάδες Κασσάνδρα/Ανδρομάχη/Ελένη της Τροίας 2013 The Herd Κλερ 2014  Δεσποινίς Τζούλια  Δεσποινίς Τζούλια2015Letters Live Husbands & Sons Μίνι Γκασκόιγκν

Παραπομπές

Εξωτερικοί σύνδεσμοι

 Louise Brealey στο Spotlight


Κατηγορία:Άγγλοι δημοσιογράφοι
Κατηγορία:Αγγλίδες ηθοποιοί ραδιοφώνου
Κατηγορία:Αγγλίδες ηθοποιοί θεάτρου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί κινηματογράφου